Atât în cazul leasingului financiar, cât și în cazul leasingului operațional, compania finanțatoare este proprietara autovehiculului pe durata contractului. Dacă în cazul leasingului financiar, la final de contract utilizatorul achită valoarea reziduală și devine proprietarul autovehiculului, în cazul leasingului operațional acest lucru nu este posibil. Astfel, dacă optați pentru un leasing operațional, la final de contract returnați mașina finanțatorului fără posibilitatea achiziției.